|  |  |
| --- | --- |
| Numri i lëndës: | 2018:067386 |
| Datë: | 07.02.2019 |
| Numri i dokumentit:  | 00220837 |

**P.nr.326/18**

**NË EMËR TË POPULLIT**

**GJYKATA THEMELORE NË PEJË DEGA NË ISTOG – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale kundër të pandehurit B K nga GJ, K. GJ , i akuzuar për vepër penale, “Hyrje në sistemin kompjuterik” nga 339 par.1 të KPRK-ës, duke vendosur sipas aktakuzës së Prokurorisë Themelore në Pejë – Departamenti i Përgjithshëm PP.II.nr.1247/18, e dt. 24.07.2018, në seancën publike të shqyrtimit gjyqësor të mbajtur me datë 04.02.2019, në praninë e Prokurorit të Shtetit Lumturije Hoxha,i pandehuri B K dhe e dëmtuara D D. Gjykata të njëjtën ditë publikisht mori dhe shpalli, ndërsa me dt.07.02.2018 e përpiloj këtë:

# A K T GJ Y K I M

I pandehuri  **B K**, i lindur me … në GJ K. GJ ku edhe banon, i biri i M dhe nënës SH e vajzërisë R, me numër personal ..., i martuar, punëtor, i gjendjes së varfër ekonomike, shqiptar, Shtetas i Republikës së Kosovës, i pa dënuar më parë nga ana e gjykatës, gjendet në liri.

**ËSHTË FAJTOR**

**Për shkak se:**

-Më datë 20.05.2018, në I, pa autorizim me qellim që ti shkaktoj dëm të dëmtuarës D D, ka publikuar të dhëna në emër të saj në sistemin kompjuterik, në atë mënyre pasi që i pandehuri hap një adresë social – facebook, në emër të te dëmtuarës dhe publikon fotografi (lakuriq), dhe të njëjtat foto ja dërgon bashkëshortit të shoqes së saj, U S, në GJ dhe nga i njëjti kërkon një shumë të parave prej 300 euro, më pretekst se në të kundërtën do të ndaj nga bashkëshortja jote pëe shkak se gjoja edhe ti ke biseduar me ish gruan time, këtu të dëmtuarën D D,

-me çka ka kryer veprën penale, Hyrje në sistemin kompjuterik nga 339 par.1 të KPRK-ës

Andaj, gjykata konform neneve 7, 8, 9, 10, 17, 21 41, 42, 43,45, 46,51, 73, 74 dhe 339 par. 1 të KPRK-së, dhe nenit 359, 360, 361, 365, 366, 450 par. 1 dhe 2 nën par. 2.6, 463 te KPPRK-se, të pandehurit i shqipton,

**DËNIM ME KUSHT**

**Ashtu që:**

**1**.Të pandehurit **B K,** Gjykata i përcakton dënim me gjobë prej 300 (treqind) euro dhe dënimin me burg në kohëzgjatje prej 1 (një) viti, te cilat dënime nuk do të ekzekutohen nëse i njëjti nuk kryen vepër të re penale në afatin ligjor prej 2 (dy) vite**,** pas plotfuqishmërisë së këtij aktgjykimi.

**2.** I pandehuri lirohet nga shpenzimet e procedurës penale për shkak të gjendjes se varfër ekonomike - rast social.

**3.** Pasi qe pala e dëmtuar ka hekë dore nga kërkesa pasurore juridikë, gjykata fare nuk e udhëzoje në kontest civil.

**A r s y e t i m**

Prokuroria Themelore ne Pejë – Departamenti i përgjithshëm, ka ngrit aktakuzë, PP.II.nr. 1247/18, e dt. 24.07.2018, ndaj te pandehurit B K nga GJ, rr.”A I”, K. GJ, i akuzuar për vepër penale, “Hyrje në sistemin kompjuterik” nga 339 par.1 të KPRK-ës.

Gjykata mbajti shqyrtimin fillestar me datë 14.01.2019 në praninë e Prokurorit të Shtetit Lumturije Hoxha dhe të pandehurit B K, ndërsa gjykata duke vepruar në kuptim të nenit 245 të KPPRK-së, nuk i ka ftuar palët tjera në ketë seancë fillestare

Pas leximit të aktakuzës nga ana e prokurorit të shtetit në seancën e shqyrtimit fillestar, gjykata është e bindur se i pandehuri e ka kuptuar aktakuzën dhe te pandehurit i është dhënë mundësia që të deklarohet për pranimin ose mospranimin e fajësisë.

Pas leximit të aktakuzës nga ana e prokurorit të shtetit në seancën e shqyrtimit fillestar, i pandehuri deklarohet se nuk e pranon fajësinë për veprën penale me të cilën akuzohet, ku gjyqtari e njofton të pandehurin lidhur me shqyrtimin e dytë ku do të paraqes kundërshtimin dhe kërkesën për hedhjen e aktakuzës, i cili deklaron se heki dorë nga shqyrtimi i dytë duke ja lëshuar rrugën shqyrtimit gjyqësor.

Gjykata ka caktuar shqyrtimin gjyqësor me dt.04.02.2019, ku kanë marrë pjesë Prokurori i Shtetit Lumturije Hoxha i pandehurit B K dhe e dëmtuara D D, ndërsa deshmitarja e propozuar nga Prokurorja e shtetit, V B, ftesën e ka pranuar, mirëpo mosardhjen nuk e ka arsyetuar.

Pasi që ju dha mundësia të deklarohet për fajësinë apo jo fajësinë, para fillimit të shqyrtimit i pandehuri deklarohet fajtore lidhur me veprën penale me të cilën është akuzuar sipas aktakuzës. Më vije keq sepse unë me të dëmtuarën (bashkëshorten) prap jemi duke jetuar se bashku, dhe presim një fëmijë, krejt kjo ka ndodhur sepse nuk e njoh sistemin kompjuterik dhe i kam dërguar fotografitë e bashkëshortes sime tek bashkëshorti i shoqes së gruas sime.

E dëmtuara D D deklaron se nuk i bashkëngjitëm ndjekjes për kërkesën pasurore juridike e as asaj penale dhe nuk kërkoi as ndonjë kompensim dëmi sepse unë këtu të pandehurin e kam bashkëshort, mirëpo në atë kohë kemi qene të acaruar dhe me siguri këto fotografi nuk i ka bërë më qëllim të keq dhe e pranojë deklaratën mbi fajësinë e tij.

Pas deklarimit te të pandehurit dhe mendimit të prokurorit të shtetit se nuk e kundërshtoj pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë. Ashtu që gjykata me aktvendim aprovon deklarimin për pranimin e fajësisë nga ana e te pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPRK-së, atëherë në këtë çështje penale nuk është zbatuar procedura e provave.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitë te këtij aktgjykimi. Nga gjendja e vërtetuar faktike si është përshkruar në dispozitiv të aktakuzës, rrjedh se në veprimet e të pandehurit B K qëndrojnë të gjitha elementet e veprës penale të “Hyrje në sistemin kompjuterik” nga 339 par.1 të KPRK-ës.

Sa i përket fajësisë gjykata ka gjetur se te i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit, pasi që i pandehuri ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurit, kështu që i njëjti është penAsht përgjegjëse.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për të pandehurin,gjykata ka vlerësuar faktin se i njëjti kishte sjellje korrekte gjatë shqyrtimit fillestar, e për me tepër ka pranuar fajësinë dhe ka shpreh keqardhje për veprën që e ka kryer, jeton në bashkësi familjare prej 3 anëtarësh të ardhura sjellë nga ndihma sociale. Të gjitha këto rrethana kjo gjykatë i ka pranuar si rrethana lehtësuese në dobi te të pandehurit.Rrethanë rënduese gjykata gjeti sepse i pandehuri edhe më parë ka qenë i dënuar për vepër tjetër penale.

Andaj, duke vlerësuar këto rrethana, Gjykata ne kuptim te nenit 73 par.74 te KPRK-se te pandehurin e gjykoi si ne dispozitiv të këtij aktgjykimit, me të cilin dënim do te arrihet edhe qëllimi i dënimit.

Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 41 te KPRK-se.

Duke u bazuar ne nenin 453 par 4 të KPPRK-së, gjykata te pandehurin e ka liruar nga shpenzimet procedurale dhe paushalli gjyqësor për shkak se është shfrytëzues i ndihmës sociale dhe posedon kartonin social me nr.25353.

Konform nenit 463 par. 1 dhe 2 KPPRK-së, pala e dëmtuar ka hekë dorë për reAzmin e kërkesës pasurore juridike .

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi

**GJYKATA THEMELORE NË PEJË-DEGA I**

 **DEPARTAMENTI I PËRGJITHSHËM**

**P.nr.326/18 më datë 04.02.2019**

 **Aktgjykimi është përpiluar më dt 07.02.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejtë

të parashtrojnë ankesë në afat prej 15 ditësh,

nga dita e marrjes. Ankesa i dërgohet Gjykatës

së Apelit në Prishtinë përmes kësaj Gjykate.

tinë përmes kësaj Gjykate Themelore.